PARLAMENTUL ROMÂNIEI

CAMERA DEPUTAŢILOR
	COMISIA JURIDICĂ,

DE DISCIPLINĂ ŞI IMUNITĂŢI
	
	Bucureşti, 31.08.2000

Nr. 142


 A V I Z 

 asupra  propunerii  legislative pentru modificarea alin.(a)

 al art.15 din Ordonanţa de urgenţă a Guvernului României

 nr.39 din 10 iulie 1997 privind modificarea şi completarea

Legii contractului de management nr.66/1993

                        În conformitate cu prevederile art.86 din Regulamentul Camerei Deputaţilor, Comisia juridică, de disciplină şi imunităţi a fost sesizată spre dezbatere şi avizare, cu propunerea legislativă pentru modificarea alin.(a) al art.15 din Ordonanţa de urgenţă a Guvernului României nr.39 din 10 iulie 1997 privind modificarea şi completarea Legii contractului de management nr.66/1993, trimisă cu adresa nr.142 din 5 iunie 2000, înregistrată sub nr.541/XVIII/11 din 5 iunie 2000.   



Potrivit prevederilor art.57 din Regulamentul Camerei Deputaţilor, membrii Comisiei juridice, de disciplină şi imunităţi au luat în dezbatere propunerea legislativă  menţionată mai sus, în şedinţa din 31 august 2000. 



În urma examinării iniţiativei legislative, a avizului Consiliului Legislativ nr.507/27.05.2000, a punctului de vedere al Guvernului transmis cu adresa nr.2087 – 2088 din 26.06.2000 şi a avizului negativ al Consiliului Economic şi Social nr.914/13.04.2000, membrii comisiei au hotărât, cu majoritate de voturi,  să propună respingerea acesteia ca lipsită de obiect, având în vedere următoarele:

· propunerea legislativă supusă avizării are ca obiect modificarea art.15 lit.a) din Legea contractului de management nr.66/1993, astfel cum a fost modificată şi completată prin pct.21 din Ordonanţa de urgenţă a Guvernului nr.39/1997;

· Legea nr.66/1993 cu modificările şi completările ulterioare, a fost abrogată expres prin art.5 al Ordonanţei de urgenţă a Guvernului nr.49/1999 privind administrarea companiilor/societăţilor  naţionale, a societăţilor comerciale la care statul sau o autoritate a administraţiei publice locale este acţionar majoritar, precum şi a regiilor autonome.

În raport de obiectul şi conţinutul său,  propunerea legislativă face parte din categoria legilor ordinare. 

                       PREŞEDINTE,                                        SECRETAR, 

Emil Teodor Popescu                             Nicolae Grădinaru

red.Dumitra  Diaconu

      consilier

